
K i v o n a t

Heves Város Önkormányzata Képviselő-testületének 2020. szeptember 24-i testületi ülésének jegyzőkönyvéből
85/2020.(IX.24.) önkormányzati határozat

Heves Város Önkormányzat Képviselő-testülete megvitatta a BURSA HUNGARICA Felsőoktatási Önkormányzati Ösztöndíjpályázat 2021. évi fordulójának csatlakozásáról és pályázati felhívásáról szóló előterjesztést és a következő határozatot hozta:

1. Heves Város Önkormányzat Képviselő-testülete csatlakozni kíván a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjrendszer 2021. évi pályázati fordulójához. 

2. A Képviselő-testület a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjrendszer 2021. évi pályázati fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és az önkormányzat által nyújtott támogatás összegének továbbítása során maradéktalanul az Általános Szerződési Feltételekben foglaltaknak megfelelően jár el. 

3. A Képviselő-testület kötelezettséget vállal arra, hogy a Bursa Hungarica Felsőoktatási Önkormányzati Ösztöndíjrendszer 2021. évi fordulója keretében a beérkezett pályázatokat és a pályázatokról hozott döntését a Bursa Hungarica Elektronikus Pályázatkezelési és Együttműködési Rendszerben rögzíti.

4. A Képviselő-testület kijelenti, hogy az általa meghatározott és a pályázóktól bekérendő, a szociális körülmények igazolására fontosnak tartott nyilatkozatok és mellékletek nem állnak ellentétben a pályázati kiírás feltételeivel.

5. Heves Város Önkormányzat Képviselő-testülete felhatalmazza Heves Város Polgármesterét Sveiczer Sándort, hogy a csatlakozásról szóló nyilatkozatot - az 1) – 4) pontban meghatározott tartalommal - aláírja.

6. Heves Város Önkormányzat Képviselő-testülete Bursa Hungarica Felsőoktatási Önkormányzati Ösztöndíjpályázatot ír ki a felsőoktatási hallgatók számára a 2020/2021. tanév második és a 2021/2022. tanév első félévére („A” típusú pályázati kiírás) a határozat 1. melléklete szerint.

7. Heves Város Önkormányzat Képviselő-testülete Bursa Hungarica Felsőoktatási Önkormányzati Ösztöndíjpályázatot ír ki 2021. évre a felsőoktatási tanulmányokat kezdeni kívánó fiatalok számára („B” típusú pályázati kiírás) a határozat 2. melléklete szerint.

8. Heves Város Önkormányzat Képviselő-testülete a szükséges anyagi fedezetet az „A” típusú pályázatok esetében a 2021. évi, a „B” típusú pályázatoknál - a feltételek folyamatos fennállása esetén - a 2020-2023. évi költségvetéseiben biztosítja.

Felelős: Dr. Nagy Péter jegyző útján a Szociális, Hatósági, Építésügyi és Adó Iroda

Határidő: 1. – 5. határozati pontok esetében: 2020. október 1.

6. és 7. határozati pont esetében 2020. október 5. valamint az Általános Szerződési

Feltételek szerint

8. pont esetében 2021. január 31. valamint az Általános Szerződési Feltételek 2. 

melléklete szerint”

A kivonat hiteles:

Heves, 2020. szeptember 25.
dr. Nagy Péter
jegyző

